# Coop Nærbø SA

# Redegjørelse av aktsomhetsvurderinger

Bakgrunn:

Lov om virksomheters åpenhet og arbeid med grunnleggende menneskerettigheter og anstendige arbeidsforhold (åpenhetsloven), pålegger større bedrifter å gjennomføre og redegjøre for aktsomhetsvurderinger i egen virksomhet, leverandørkjeder og forretningsforbindelser. I denne redegjørelsen fremkommer arbeidet Coop Nærbø har gjort med aktsomhetsvurderinger og tilpasning til lovens plikter i 2022.

Redegjørelsens omfang er Coop Nærbø SA, et samvirkelag som driver med salg av dagligvarer og el artikler samt salg av varer til landbruket.

**Generell informasjon**

**Om**

Coop er Norges nest største dagligvareaktør og den største aktøren innenfor privatsegmentet i byggevaremarkedet. Coop har en sterk strategisk posisjon og plass i forbrukernes hverdag og ønsker å skape positive verdier for mennesker, miljøet og Coop.

Som forbruker eid organisasjon skiller Coop seg fra konkurrentene. Dette gjenspeiles i vår visjon – det skal lønne seg å velge Coop. Over 2 millioner medlemmer eier Coop gjennom sine lokale samvirkelag. Det er mer enn 1240 Coop butikker rundt om i landet fordelt på åtte ulike kjeder: Extra, Coop Mega, Obs, Obs BYGG, Coop Byggmix, Coop Prix, Coop Marked og Matkroken.

Coop Nærbø SA er et samvirkelag med 4.338 medlemmer som medeiere. Alle våre 4 butikker ligger i Hå kommune:

Mega Nærbø Nærbø

Extra Nærbø

Landbruk Nærbø

Power Nærbø

Vi har 65 ansatte som utgjør 33 årsverk.

Vi har 2 datterselskap eller tilknyttede selskap:

Amco Bygg Nærbø 50%

Nærbø Rør &Elektro 50%

Primærvirksomheten til Coop Nærbø er å selge dagligvarer og varer fra Power Norge til våre medeiere og kunder samt salg til landbruket. Fellesorganisasjonen Coop Norge utgjør ca 41% av varekjøpet. Varekjøp fra Felleskjøpet til landbruket utgjør ca 50% av varekjøpet og 9% er fra Power Norge

I tillegg vil det og være behov for anskaffelser av andre varer og tjenester fra andre innkjøpskategorier som håndverktjenester, kraft, renhold, bank, forsikring og sikkerhet.

Coop Nærbø sine direkteleverandører er norske firmaer.

**Forankring og organisering**

Styret i Coop Nærbø SA har det øverste ansvar. Daglig Leder er ansvarlig for å tilrettelegge for at det foreligger aktiviteter som sikrer etterlevelse av åpenhetsloven i daglig, operativ drift. Daglig leder har gitt nestleder/hrleder Toril Sletten i Coop Klepp myndighet til å tilrettelegge, lede og følge opparbeidet samt rapportere til styret. Arbeidet med aktsomhetsvurderinger og pliktene i Åpenhetsloven er forankret i styret Styre har også vedtatt Coops etiske retningslinjer (Code of Conduct) Det er videre vedtatt en plan og rutinebeskrivelse for hvordan aktsomhetsvurderinger skal utføres. Denne tar utgangspunkt i OECDs prosess og inkluderer aktsomhetsvurderinger i egen virksomhet, leverandørkjeder og forretningsforbindelser. Videre en presisering av mandat og plassering i organisasjonen. Styret har også vedtatt at det skal offentliggjøres en redegjørelse for aktsomhetsvurderingene i henhold til lovens retningslinjer, samt at virksomheten til enhver tid skal overholde informasjonsplikten. Styret har gjennom rapporteringsåret blitt orientert om arbeidet med aktsomhetsvurderinger og åpenhetsloven. Styret skal varsles ved alvorlige avvik relatert til Coops Nærbø arbeid med aktsomhetsvurderinger og bærekrafts arbeid for øvrig.

**Policyer og retningslinjer**

Coops arbeid med aktsomhetsvurderinger følger FNs veiledende prinsipper for næringsliv og menneskerettigheter og OECDs retningslinjer for flernasjonale selskaper. Våre forventinger til oss selv, leverandører og samarbeidspartnere er gjengitt i våre etiske retningslinjer og følger alle leverandøravtaler som inngås i Coop Nærbø. Etiske retningslinjer blir alltid vedlagt alle avtaler som inngås i den grad Coop Nærbø inngår avtaler. Coop er medlem i Etisk Handel Norge og forpliktet til deres prinsipperklæring gjennom Coops prinsipper for bærekraftig forretningspraksis. Coop har også policyer for blant annet personvern, emballasjebruk og kommunikasjon av bærekraft.

**Rutiner og prosedyrer**

For å sikre gjennomføring av aktsomhetsvurderinger i selskapet er det etablert rutinebeskrivelser for hvordan aktsomhetsvurderinger skal gjennomføres på tvers av konsernet. Rutinene er i tråd med OECDs retningslinjer og innebærer blant annet forventinger om å sette mål for arbeidet, at det er satt av tilstrekkelig med ressurser for gjennomføring og at ansvar og myndighet er tydelig kommunisert.

Videre skal det foreligger rutiner for gjennomføring av aktsomhetsvurderinger og virkninger skal kontinuerlig forbedres. Dette innebærer blant annet rutinebeskrivelser av hvordan aktsomhetsvurderinger skal gjennomføres i praksis, rutiner for vurdering av nye leverandører og rutiner for beredskap dersom alvorlig avvik oppstår eller oppdages. Det er også etablert rutinebeskrivelser for dokumentstyring, internrevisjon, opplæring og rapportering.

Styrende dokument – arbeidet med åpenhetsloven i Coop Nærbø SA

Rutiner:

1: gjennomføring av aktsomhetsvurderinger Coop Nærbø SA

2: besvarelse henvendelser åpenhetsloven Coop Nærbø SA

**Varsling**

Coop Nærbø legger vekt på åpenhet og en åpen ytringskultur i bedriften. Vi mener dette har stor betydning av det generelle arbeidsmiljøet og den enkeltes trivsel. Det er viktig at ansatte varsler hvor det foreligger kritikkverdige forhold på arbeidsplassen. Med kritikkverdige forhold menes forhold som er i strid med rettsregler, skriftlige etiske retningslinjer i virksomheten eller etiske normer som har bred tilslutning i samfunnet. Eksempel kan være: trakassering, diskriminering, mobbing, uforsvarlig arbeidsmiljø, fare for liv og helse

Varsling bør skje til nærmeste leder, direkte til HR-, HMS leder, verneombud, hovedverneombud, tillitsvalgt eller hovedtillitsvalgt. Coop Norge arbeider med å etablere en ekstern varsligkanal slik andre aktører har mulighet å varsle

**Informasjonsplikten**

For ivaretagelse av informasjonsplikten i åpenhetsloven har Coop Norge SA etablert prosedyre og rutiner for hvordan innsynskrav skal besvares og håndteres. Coop Nærbø omfattes av dette. I 2022 fikk Coop Norge SA seks henvendelser og disse ble svart ut etter kravene i loven. Disse henvendelsen gikk på varer som Coop Norge SA er ansvarlige for.

**Negative konsekvenser og risiko**

**Funn i aktsomhetsvurdering**

Det er pr dags dato ikke funnet noe negativt av aktsomhetsvurdering. Arbeidet er i startfasen. Innkjøp som Coop Nærbø foretar selv er fortrinnsvis norskproduserte og lokale varere, der risikoen er ansett som lav for brudd på menneskerettigheter og anstendige arbeidsforhold. Utfordringer her er gjerne knyttet til eksempelvis lønns- og arbeidsvilkår for underleverandører. Vi vil derfor fremover utføre aktsomhet vurderinger for å kartlegge risikoen og sette inn tiltak dersom vi identifiserer noe.

Coop Norge SA er samvirkelagenes fellesorganisasjon. Selskapet har ansvaret for blant annet innkjøp, markedsføring og HR, og gjennomfører størsteparten av innkjøpene til butikkene under Coop Nærbø. Coop Norge SA har gode rutiner for aktsomhetsvurderinger og leverandøroppfølging. For mer informasjon om dette arbeidet vises det til deres redegjørelse som er å finne på coop.no

**Prioritering av risiko**

Ingen prioritet pr dags dato.

**Tiltak for å stanse, forebygge eller begrense negative konsekvenser**

Fremover vil våre leverandøravtaler sikres at de er ivaretatt OECDs retningslinjer for å kunne være våre leverandører. Ett tiltak vil da være å få mer oversikt og kjennskap til risiko hos våre leverandører.